cyanic-selkie/wikianc huggingface dataset:
Craig Wilson (vannpolospiller)
Wilson vant en olympisk sølvmedalje i vannpolo under Sommer-OL 1984 i Los Angeles. Han var med på det amerikanske laget som kom på andreplass i vannpoloturneringen bak Jugoslavia. Jugoslavia vant finalegruppen som besto av fem lag med ni poeng, samme som USA men med bedre målforskjell. Kampen mellom USA og Jugoslavia ble uavgjort 5-5. Wilson spilte sju kamper i OL-turneringen.
Fylkesvei 5168
Fylkesveg 5168 går mellom Hordnes og Stend i Bergen kommune.
Frem til 2019 hadde veien betegnelsen fylkesvei 170 (Hordaland).
Kathleen Taylor
Kathleen Taylor (født 9. november 1984) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.
Kuleledd (anatomi)
Kuleledd er en anatomisk konstruksjon i både mennesker og dyr som finnes i skulder og hofter tilknyttet henholdsvis armer og bein.
Lincoln County (Tennessee)
Lincoln County er et fylke i den amerikanske delstaten Tennessee.
Kuleledd (anatomi)
Kuleledd er ledd som kan bevege seg i alle retninger. Dette i motsetning til hengselledd som kun kan bevege seg i et plan 90 grader på akselen. Kroppens kuleledd sitter gjerne ved basis av kroppsdelen de betjener og øker bevegeligheten i hele kroppsdelen. Kroppsdeler med kuleledd kan i tillegg til å rotere i de fleste tilfeller vris, slik som skulder- og hofteledd hos mennesker. Tommelfingerens rotledd må betegnes som et kuleledd som i liten grad kan vris.
Man finner mange ledd som fungerer som kombinasjoner av kule og hengselledd. Noen ledd utnytter også bevegeligheten i tilliggende ledd. Albueleddet er et hengselledd som både utnytter skulderens kuleledd og de to beina i underarmen. Man kan slik hvile albuen på et fast punkt og bevege hånden i en sirkel. Man kan også vri hånden. Begge disse bevegelser kan utføres med håndleddet i frosset stilling.
The Wrath of the Gods
The Wrath of the Gods er en amerikansk stumfilm fra 1914, regissert av Reginald Barker.
Taiúva
Taiúva er en kommune i delstaten São Paulo i sørøstregionen av Brasil.
Blonde d’Aquitaine
Blonde d'Aquitaine fikk egen stambok først i 1962, men typen har vært populær i det sørlige Frankrike og i grensestrøkene mot Italia siden utformingen i 1950-årene. I senere år har populariteten vært økende, også mange andre steder, og kanskje spesielt i deler av Europa. I hjemlandet Frankrike er rasen nå dominerende som kjøttfe og populariteten økende. Sæd etter Blonde d'Aquitaine importeres også regulært til Norge.
Blonde d'Aquitaine er store kvegdyr som preges av lange kropper, kraftige lemmer og skuldre, og god muskulatur. De har mye løshud under hodet og er hveteblonde i fargen, som allikevel kan variere fra relativt helt lys blond til noe mørkere rødblond. Dyra har lysere farge rundt øynene og mulen. Begge kjønn bærer horn, som er beinfargede og forholdsvis tynne. Levende okser veier typisk 1 200–1 400 kg, mens kuer typisk veier 750–900 kg. Blonde d'Aquitaine gir svært magert kjøtt.
Klas Ingesson
Klas Inge «Klabbe»­ Ingesson (født 20. august 1968 i Ödeshög, død 29. oktober 2014 samme sted ) var en svensk fotballspiller som spilte midtbane for en rekke europeiske klubber i tillegg til det. Som landslagsspiller fikk han i underkant av 60 landslagskamper, og han deltok blant annet i VM i fotball 1990, EM i fotball 1992 og VM i fotball 1994. Han var kjent som en hardtarbeidende, sterk og anvendelig midtbanespiller.
Klubbkarriere
Etter oppholdet i Belgia gikk turen videre til Nederland og storklubben PSV Eindhoven, hvor han ikke lyktes i å etablere seg på laget under trener Aad de Mos. Etter kun 13 seriekamper, flere av dem som innbytter, gikk turen videre til den engelske klubben Sheffield Wednesday under ledelse av den daværende manager Trevor Francis og senere av hans erstatter David Pleat. Også hos Sheffield Wednesday fikk han problemer med å etablere seg på førstelaget, og det ble med kun 17 seriekamper på to sesonger.
I midten av 1995/1996-sesongen dro Ingesson videre til den italienske klubben Bari, hvor han fikk gjensyn med landsmannen Kennet Andersson som han også spilte sammen med i IFK Göteborg og Mechelen. Hos Bari etablerte han seg på laget, men kunne ikke forhindre klubben i å rykke ned fra Serie A til Serie B på tampen av 1996/1997-sesongen. Etter kun én sesong på nivå to rykket klubben likevel opp igjen og avsluttet 1998-sesongen på en respektabel ellevteplass. Etter denne sesongen dro han videre til Bologna, hvor også nevnte Andersson og Teddy Lučić spilte. På de to årene Ingesson var i Bologna endte klubben opp på henholdsvis tiende og ellevteplass i Serie A, i tillegg til at klubben også endte opp med å vinne UEFA Intertoto Cup i 1998. Sviktende økonomi tvang Bologna til å selge. En overgang til var på det nærmeste klar da Bologna trakk seg.
Sommeren 2000 ble han solgt til den franske klubben Olympique Marseille. Oppholdet i Marseille ble ingen suksess for Ingesson. Han slet med å spille seg til plass på laget og kom ikke overens med treneren Javier Clemente. I januar 2001 dro han tilbake til Italia der han tilbragte siste halvdel av 2000/2001-sesongen på utlån til Lecce, hvor han spilte 19 kamper i Serie A.
Med ett år igjen på kontrakten med Marseille valgte han sommeren 2001 å flytte hjem til Sverige. Han avstod fra å forsøke satse videre med et lag i Allsvenskan, da Marseille krevde en høyere overgangssum enn noen klubber i Sverige ville være villige til å betale. Flere svenske klubber meldte sin interesse. forsøkte få på plass en avtale med Ingesson og Marseille. I januar 2002 valgte Ingesson å takke nei til en videre karriere i Elfsborg og svensk toppfotball. I stedet siktet han seg inn på en gjeninntreden hos moderklubben Ödeshög i division 5. Etter å ha trent en periode med Elfsborg takket Ingesson nok engang nei til videre karriere i Elfsborg.
I 2004 tiltro han en kort periode som assistenttrener for Elfsborg for å hjelpe klubben opp fra en sportslig nedtur. I mai 2009 ble det for øvrig offentliggjort at Ingesson led av benmargskreft. Friskmeldt fra kreftsykdommen tok Ingesson over treneransvaret i Elfsborg ut sesongen etter at Jörgen Lennartsson fikk sparken i september 2013 med ti kamper igjen å spille. Påfølgende sesong fortsatte Ingesson som trener hos Elfsborg i spann med nyansatte Jan Mian. Til tross for stadig mer sviktende helse, ledet Klas Ingesson laget inntil 16. oktober 2014. Ingesson gikk bort 29. oktober 2014.
Landslagskarriere
Ingesson fikk sin landslagsdebut for den 31. mai 1989 i en vennskapskamp mot etter å ha blitt tatt ut av daværende landslagssjef Olle Nordin. Han deltok deretter i VM i 1990, som ble arrangert i Italia, men dette mesterskapet ble for Sveriges del betegnet som fiasko da de tapte alle de innledende gruppekampene mot henholdsvis, og. Sverige gjorde det likevel bedre under EM i 1992 arrangert på hjemmebane, da landslaget spilte seg til en plass i semifinalen som de tapte mot.
Han spilte også kamper under VM i 1994 som ble arrangert i USA, og var en av bidragsyterne til at Sverige endte opp på en overraskende tredjeplass etter å ha vunnet bronsefinalen mot.
The World, the Flesh and the Devil
The World, the Flesh and the Devil er en britisk stumfilm fra 1914, regissert av F. Martin Thornton.
Handling
Historien er sentrert rundt en korrupt advokat, som planlegger å ta alle pengene og tittelen fra den rettmessige arvingen til en baron-tittel.
Sportsåret 1888
Sportsåret 1888 er en oversikt over hendelser, resultater, fødte og avdøde personer med tilknytning til sport i 1888.
En helt vanlig dag på jobben
En helt vanlig dag på jobben er en norsk biografisk dramafilm som skildrer Håvard Melnæs’ egne opplevelser som reporter i ukebladet Se og Hør. Manus er basert på hans egen bok. Historien forteller om en ung journalist som begynner i Se og Hør i 1996, og som gradvis kaster alle hemninger for å nå til topps i landets største ukeblad.
Filmen hadde et budsjett på 17,5 millioner NOK. Den ble forholdsvis godt mottatt av kritikerne, men ble ingen publikumssuksess. Den ble totalt sett av 29 000, noe som gav inntekter på ca. 2,5 millioner kr.
For rollen som Sven O. Høiby vant Ingar Helge Gimle både Amandaprisen 2010 i klassen beste mannlige birolle og Kanonprisen 2010 i klassen beste birolle. I tillegg var filmen nominert til Amandaprisen i klassen beste klipp ( og ) og Kanonprisen i klassen beste mannlige hovedrolle (Jan Gunnar Røise).
Stemt palatal frikativ
En stemt palatal frikativ er en konsonantlyd som forekommer i noen talespråk. Symbolet for lyden i det internasjonale fonetiske alfabetet (IPA) er, og tilsvarende symbol i X-SAMPA er j\.
Dominicas kvinnelandslag i fotball
Dominicas kvinnelandslag i fotball representerer Dominica i internasjonal fotball. Dominica tilhører den nedre del av nivået i CONCACAF. Imidlertid utmerker Dominica seg fordi de har stilt opp på alle arrangementene siden de debuterte i 2002.
Dominica debuterte i mesterskapssammenheng i 2002, da de spilte i kvalifiseringen til Gold Cup 2002. De røk ut allerede i førkvalifiseringen, der de møtte Trinidad og Tobago, og tapte med tilsammen 0-22.
Dominicas innsats i Gold Cup 2006 var noe bedre, da de i gruppespillet i den karibiske delen, som de var førkvalifisert til, fikk en uavgjort mot Grenada. De fikk også begrenset tapet mot Trinidad og Tobago til 0-6.
Dominica stilte også til Gold Cup 2010, der de riktignok tapte begge kampene i sluttspillet, men kom helskinnet gjennom tapene. Mot Saint Kitts og Nevis ble det et tomålstap, mens de tapte 0-6 mot Puerto Rico.
Loudon County
Loudon County er et fylke i den amerikanske delstaten Tennessee.
Vrakfunnet i Narva
Vrakfunnet i elven Narva ble gjort i mellomkrigstiden (1918–1939) i en av grenseelvene mellom Estland og Russland. Vrakrestene var etter et meget stort klinkbygd skip som formodentlig kan ha vært en lodi eller en alminnelig lodje. Funnet ble rapportert av G. Ränk i 1933.
Vrakfunnet
Meget lite av skipsvraket ble funnet, slik at man ikke vet hvor stort det opprinnelige skipet var. Arkeologisk sett skiller funnet seg ut fordi det er det eneste funnet av «tredobbelt bordlegning» på et klinkbygd skip i verden utenom det engelske storskipet «Grace Dieu». Dette siste ble sjøsatt i 1418, og hadde en total lengde på 66,5 meter, det største klinkbygde skip som hadde eksistert. På «Grace Dieu» var opptil tre lag bordplanker lagt sammen og sammenføyd med jernnagler, deretter festet til spantene med svære trenagler, der bordgangene møtte hverandre kunne det være hele fem bordganger.
Funnet i elven Narva, som ikke ble datert før det gikk tapt, besto av deler av en skipsside; den største hadde en lengde på 2,45 meter. Hudplankene var ikke festet sammen med jernsøm som på «Grace Dieu», men «sydd sammen» med søm, beskrevet som kvister eller tæger (røtter) fra treslekten gran gjennom en åpning på 1,5 cm diameter. De tre hudplankene var festet sammen med en syteknikk som var den vanligste båtbyggingstradisjonen i det nordøstlige Europa fram til begynnelsen på 1900-tallet.
Den østeuropeiske klinkbyggingstradisjonen i det nordøstlige Europa øst for Østersjøen mellom Skandinavia og Baltikum medregnet det russiske innlandet, var fra gammelt av kjent for bruk av eldre sammenføyningsmetoder som surret feste og sydd feste. Den lokale båtbyggeren boret hull på bordgangene fra innsiden for å føre sømmen gjennom til overflaten. Båtbyggeren kunne deretter enten surre sammen byggeemnene i båten eller sy disse fast med egnet materiale som for eksempel tråd, fibertau, tæger eller lindebast. Bøyelige og smidige kvister eller røtter fra trær ble også tatt i bruk til dette på større fartøyer.
Lodien, som i moderne tid hadde fått nye sammenføyningsmetoder med treplugger og nagler av tre med lite bruk for søm av jern, hadde aldri mer enn én hudplanke om gangen på sitt skrog. Beliggenheten av skipsvraket i elven Narva kan være et bevis for at det var trolig en lodi. Et viktig skipsfunn av en «skute» på over 15 meter lengde i Stockholm viser også at det kan være en stor lodje. Tekniske detaljer på vraket på Skeppargatan er meget lik de som ble beskrevet på skipsvraket i Narva, spesielt sammenføyningsmetoden.
Vraket som ble funnet i Stockholm i 1896 var av et stort, godt bevart skip, men ble hugget i biter uten at det først ble skikkelig undersøkt og dokumentert. Flere av bitene befinner seg i Statens Sjohistoriska Museum i Stockholm. Senere svenske skipshistorikere som Carl Olof Cederlund oppdaget hvordan kvister eller tæger hadde blitt brukt for å feste bordgangene til spantene fra innsiden. Det var ikke funnet rester etter spanter i Narva, men spor på bordgangene påviste denne tekniske detaljen. Dessuten var det mulig å se rester etter sømmen på plankene mellom to åpninger. Fra innsiden ble sømmen ført ut og deretter tilbake for å kunne feste sammen begge bordgangene i overlappende stilling.
Danse mot vår
Sangen ble ikke utgitt som singel i 1992, men ble senere utgitt som promosingel i 1996 i forbindelse med utgivelsen av Bettans beste. «Danse mot vår» har derfor aldri vært på VG-lista, men albumet Bettans beste nådde en åttendeplass på albumlista i 1996. Sangen figurerte derimot på Norsktoppen i fem uker i november og desember 1992.
En instrumentalversjon av sangen, kalt «Serenade to Spring», ble senere utgitt på Secret Gardens debutplate Songs from a Secret Garden i 1995.
King Power Stadium
King Power Stadium (frem til 2011 kjent som Walkers Stadium) er et fotballstadion i Leicester, Leicestershire, England og er hjemmebane til fotballklubben Leicester City FC. Stadionet, som ble åpnet 2002, har en kapasitet på 32 500 sitteplasser fordelt på de fire tribuneseksjonene The Marks Electrical Family Stand (5 000), The Alliance & Leicester Stand (7 500), The Fosse Stand (7 000) og West Stand (9 000).
Stadionet ble offisielt åpnet av tidligere Leicester-spiller Gary Lineker den 23. juli 2002 og tilskuerrekorden på stadionet er 32 148, satt i kampen mellom Leicester City FC og Newcastle United FC i 2003.
Offisielt navn på stadionet er fra 2011/2012-sesongen King Power Stadium.
Arne Trageton
Arne Trageton (født 15. oktober 1935 i Norge) er ansatt som førsteamanuensis ved høyskolen i Stord/Haugesund, og har tidligere vært pedagogikklærer ved samme skole. Trageton står bak en rekke fagbøker innen små barns pedagogikk. Læreboka ''Å skrive seg til lesing. IKT i småskolen'' er oversatt til dansk, svensk og finsk.
De siste 33 årene har Trageton jobbet som lærerutdanner og kurset mer en 20 000 deltakere i Norden innenfor hans spesialinteresse barnehage/småskole. Trageton var hovedforeleser på europeisk lærerutdannings- konferanse i Praha februar 2010 og han er æresmedlem i det svenske nettverk «att skriva sig till läsning». Pr. i dag finnes 30 mastergrader på området og 2 påbegynte doktorgrader.
Mahamadou Issoufou
Mahamadou Issoufou (født 1. januar 1952 ) er en nigersk politiker for Parti nigérien pour la démocratie et le socialisme, kalt PNDS-Tarayya. Han var president i Niger fra 7. april 2011 til 2. april 2021.
Fra 1993 til 1994 var Issoufou statsminister. Han vant presidentvalget i Niger i mars 2011, og overtok makten etter en militærregjering som holdt makten etter å ha styrtet den forrige valgte presidenten i februar 2010. Issoufou vant presidentvalget i 2016 med mer enn 90 % av stemmene. Opposisjonen boikottet valget.
Etter to valgperioder stilte Issoufou ikke til presidentvalget i 2020–2021. Han ble 2. april 2021 etterfulgt av Mohamed Bazoum.
Issoufou ble tildelt Mo Ibrahim-prisen for 2020, en pris som tildeles afrikanske statsledere som frivillig gir fra seg makten etter å ha styrt på en god måte.
Terje Singsaas
Terje Singsaas (født 7. februar 1947) er en norsk tidligere fotballdommer på toppnivå.
Han dømte cupfinalen i 1994 mellom Molde og. Han er far til tidligere fotballspiller Petter Christian Singsaas, som ble Molde-spiller i 1995.
Zip, the Dodger
Zip, the Dodger er en amerikansk stumfilm fra 1914 regissert av Fatty Arbuckle.
NM i friidrett 2004
Norgesmesterskapet i friidrett 2004 er en felles betegnelse på flere arrangementer som i løpet av kalenderåret 2004 kåret norgesmestere i friidrettsøvelsene.
Hovedmesterskapet ble arrangert i Florø 6. – 8. august. Arrangører var Florø TIF. Kongepokalene ble vunnet av Andreas Thorkildsen og Grete Etholm Snyder.
Følgende øvelser ble arrangert utenfor hovedmesterskapet:
Mestvinnende utøver på herresiden ble Henrik Sandstad som ble norgesmester på 5000 meter, 10000 meter, halvmaraton og 10 km terrengløp. Beste kvinne ble Ragnhild Kvarberg med gull på 1500 meter og 2 km terrengløp, samt sølv på 800 meter.
Diskos
Etholm Snyder mottok kongepokalen for denne seieren
Spydkast
Thorkildsen mottok kongepokalen for denne seieren
USS «Gabrielle Giffords»
USS «Gabrielle Giffords» (LCS-10) er et krigsskip av Independence-klassen tilhørende U.S. Navy. Skipet er oppkalt etter tidligere kongressmedlem Gabrielle Giffords, som ble skutt sammen med 18 andre mennesker i Tucson i Arizona i 2011. Skipets navn ble kunngjort av marineminister Ray Mabus 10. februar 2012.
«Gabrielle Giffords» er det 16. amerikanske krigsskipet til å bli oppkalt etter en kvinne av U.S. Navy, og det 13. siden 1850 til å bli oppkalt etter en levende person. Skipet ble levert til U.S Navy 23. desember 2016. Det ble satt i tjeneste 10. juni 2017 i Galveston i Texas.
Macon County (Tennessee)
Macon County er et fylke i den amerikanske delstaten Tennessee.
Bernadette Coston
Bernadette Coston (født 17. august 1989) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.
Navajo County
Navajo County er et fylke i den amerikanske delstaten Arizona. Det ligger nordøst i staten og det grenser mot Apache County i øst, Graham County i sør, Gila County i sørvest, Coconino County i vest og mot delstaten Utah i nord.
Navajo County totale areal er 25 795 km² hvorav 16 km² er vann. I år 2000 hadde fylket 97 470 innbyggere og administrasjonssenteret ligger i byen Holbrook.
I fylket ligger Cholla kullkraftverk. Det får kull fra New Mexico.
Borghild Olavsdatter
Borghild Olavsdatter er kjent som kong Sigurd Jorsalfares frille og kong Magnus Blindes mor. Hun levde sannsynligvis innenfor perioden 1090 til 1150. Borghild er en av få kristne kvinner som er omtalt i Snorre Sturlasons Snorres kongesagaer. Magnussønnenes saga del 19 gir flere opplysninger om hennes familie og samtid. Hun har endatil fått en beskrivelse som: «(...) ei framifrå vakker kvinne, og så var hun klok og hadde mange kunnskaper».
Borghild kom fra gården Store-Dal, som i Snorres kongesagaer blir oppgitt å ligge i Åmord, dagens Borge i Østfold. Det har blitt diskutert om dette var en korrekt geografisk plassering av gården. I dag hersker det enighet om at sagaens Store-Dal tilsvarer gården Storedal i Skjeberg i Østfold.
Kildene spriker noe i forhold til tidsangivelsen, men alle viser til at kong Øystein Magnusson oppholdt seg store deler av vinteren 1115/16 eller 1116/17 i Borg. Borghild og familien hennes oppholdt seg også der, og over tid utviklet hun et vennskap med kong Øystein. Den følgende sommeren dro kong Øystein nordover, mens hans halvbror og samkonge, kong Sigurd Jorsalfare, kom østpå. Selv en god stund etter at kong Øystein hadde forlatt Borgarsysle, fortsatte folkesnakket. For å stanse ondsinnede rykter dro Borghild tilbake til Borg, fastet og bar jernbyrd for å vise at vennskapet med kongen hadde vært i ordnede former. Hun besto jernbyrdsprøven og «renset seg» på denne måten for folkesnakket.
Kong Sigurd holdt på denne tiden til i Konghelle. Da han hørte om Borghilds jernbyrd, dro han i all hast nordover til Store-Dal. Det fortelles at han på én dag red så langt som to store dagsreiser ellers. Han kom til gards, ble der om natten, tok Borghild til frille og førte henne bort med seg.
Det er antatt at Borghild fulgte med kong Sigurd til Konghelle, for så å returnere til Store-Dal for å føde sin sønn, Magnus, der. Det er reist en bauta til minne om kong Magnus Blinde på gården Storedal i Skjeberg.
Tambaú
Tambaú er en kommune i delstaten São Paulo i sørøstregionen av Brasil.
Robyn Selby Smith
Robyn Selby Smith (født 26. november 1980 i Melbourne) er en australsk roer som spesialiserer seg i åtter. Under Sommer-OL 2012 i London representerte hun landet sitt, der hun ble nummer 6.
Neurada procumbens
Planten vokser på sanddyner og andre tørre steder med sand. Den er ganske vanlig og blir beitet av kameler og sauer. Arten er utbredt i det subtropiske ørkenbeltet i Nord-Afrika, Den arabiske halvøy, Palestina, Syria, Irak, Iran, Afghanistan, Pakistan og Thar-ørkenen i India. Arten går også inn i områder med middelhavsklima og finnes i sandområder nært havet i Nord-Afrika, Palestina, Libanon og Kypros.
Den er den eneste arten i slekta Neurada. Blomstene ligner på dem hos rosefamilien, og tidligere ble Neuradaceae regnet til Rosales, ofte som en underfamilie i rosefamilien.
Metrioidea
Metrioidea er en slekt av biller som tilhører familiegruppen bladbiller (Chrysomelidae). Det er kjent 39 arter.
Utseende
Små til middelsstore (gjerne 3-10 millimeter), avlange, glatte og blanke, gjerne rød- eller gulaktige bladbiller. Antennene er trådformede.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.
Utbredelse
Slekten er vidt utbredt og forekommer i Sørøst-Asia, Oseania, Nord- og Sør-Amerika, med særlig mange arter på Ny-Caledonia.
Hannibal Goodwin
Hannibal Williston Goodwin (født 21. april 1822 i Ulysses i New York i USA, død 31. desember 1900) var en amerikansk episkopal prest og amatørfotograf. Han oppfant og søkte patent på rullefilmen i 1887.
Liv og virke
Goodwin ledet House of Prayer, en episkopal kirke i Newark i New Jersey, fra 1867 til 1887. Det lyktes ham, uten noen spesiell vitenskapelig utdannelse, å frembringe 24 oppfinnelser, hvorav 15 ble patentert.
Etter langdragne eksperimenter oppfant han den bøyelige fotografiske film på celluloidebasis, som han anmeldte i USA den 2. mai 1887 til patent («photographic pellicle and process of producing same [...] especially in connection with roller cameras»). Goodwin stor i elleve år i rettstvist mot George Eastman Company – det senere Kodak – som på sin side hevdet at de hadde oppfunnet rullefilmen i 1888, og hadde søkt om patenter for under navnet Henry M. Reichenbach, og som de markedsførte med stor fremgang. Goodwin fikk den 13. september 1898 patentet (US Patent 610'861), to år før sin død. Eastman Company måtte betale en bot på fem millionder dollar.
I 1900 grunnla Goodwin selskapet Goodwin Film & Camera Co., men døde samme år, innen filmrulleproduksjonen var kommet i gang.
Etter Goodwins død ble patentet solgt til Ansco, som i 1909 hedret Goodwin på National Photography Association Convention; Ansco markedsførte til inn på 1930-årene en rekke kasse- og foldekameraer med hans navn.
I1914 stiftet Goodwins venner i kirken, og en lokal fotografklubb, en minnetavle i et offentlig bibliotek, med den følgende innskrift:
Zdeněk Tůma
Zdeněk Tůma (født 19. oktober 1960 i České Budějovice er en tsjekkisk økonom, som var sentralbanksjef for Tsjekkias sentralbank fra 1. desember 2000 til 30. juni 2010.
Tůma er utdannet fra Det økonomiske universitet (VŠE) i Praha, der han også arbeidet etter endt studie. I 1986 begynte han ved Institutt for prognostisering ved det tsjekkoslovakiske vitenskapsakademiet, i en postgraduat forskningsstilling. Fra 1993 til 1995 var han rådgiver for den tsjekkiske industri- og handelsministeren, hvorpå han jobbet for Patria Finance a.s. fram til 1. juni 1998, da han gikk til Den europeiske bank for gjenoppbygning og utvikling.
Den 13. februar 1999 begynte han i Tsjekkias sentralbank, som visesentralbanksjef, og 1. desember 2000 sentralbanksjef. Den 11. februar 2005 ble han utnevnt til sentralbanksjef for andre gang, men han trakk seg fra stillingen 13. april, 10 måneder før hans andre seksårskontrakt utgikk.
Siden 1. januar 2011 har han jobbet for KPMG i Tsjekkia.
My Sweet Lord
«My Sweet Lord» er en sang av George Harrison som ble første gang utgitt på hans trippelalbum All Things Must Pass og er produsert sammen med Phil Spector. Den handler primært om Gud og gjentar manifestasjoner av den hinduistiske guden Vishnu i teksten.
I den selvbiografiske boken I Me Mine (1982) nevner Harrison at «Jeg ønsket å vise at Halleluja og Hare Krishna er egentlig det samme. Jeg sang Halleluja først og skiftet deretter til Hare Krishna slik at folk ville messe Maha Mantra før de visste hva som skjedde! Jeg hadde messet Hare Krishna i en tid og denne sangen var en enkel ide på hvordan å gjøre en vestlig popsang ekvivalent til en Mantra som repeterer seg selv igjen og igjen med hellige navn.»
Som mange av Harrisons sanger er teksten svært enkel, foruten repetisjoner består den av to vers som er en variasjon av hverandre:
En av de studiomusikerne som deltok på innspillingen av sangen var Eric Clapton. Trommeslager på sangen var Alan White fra gruppa Yes.
Sangen hadde visse likheter med den amerikanske gruppen The Chiffons' sang «He's So Fine» og det ledet til en langvarig juridisk kamp over rettighetene til sangen. En artikkel datert den 6. mars 1971 i Billboard magazine rapporterte at rettighetsutbetalingene fra innspillingen var blitt frosset for hele verden. Harrison på sin side har uttalt at han ble inspirert til å skrive «My Sweet Lord» etter å ha hørt Edwin Hawkins Singers' «Oh Happy Day».
Harrison ble funnet skyldig i ubevisst plagiat av «He's So Fine» og ble beordret til å overgi hoveddelen av rettighetsinntektene fra «My Sweet Lord» og deler av inntektene fra albumet All Things Must Pass. Harrison skrev og innspilte senere sangen «This Song» om de juridiske problemene med «My Sweet Lord».
Norsk versjon
Helge Fjalsett har skrevet en norsk tekst. Den norske tittelen er «O store Gud».
Xinxiang Yuxin kullkraftverk
Xinxiang Yuxin kullkraftverk er et kullkraftverk i Xinxiang i provinsen Henan i det nordlige Kina. Det har en installert produksjonskapasitet på 1.270 MW, en drøy dobling av de opprinnelige 600 MW som var fordelt på 2 turbiner etter første byggetrinn. De seks enhetene idag er parvis på hnhv 135, 200 og 300 MW.
Anlegget stod ferdig i 2006 med utvidelse fram til 2008.
George Dietz
George John Dietz (født 9. januar 1880, død 19. april 1965) var en amerikansk roer som deltok i OL 1904 i St. Louis.
Dietz ble olympisk mester i roing under OL 1904 i St. Louis. Han vant firer uten styrmann sammen med Arthur Stockhoff, August Erker og Albert Nasse. Mannskapet representerte Century Boat Club, St. Louis
U17-VM i fotball for menn 1997
U17-VM i fotball for menn 1997 ble arrangert i Egypt i 1997.
Freden i Basel (1795)
Freden i Basel av 1795 besto av tre fredsavtaler inngått i Basel, mellom på den ene siden Frankrike og på den andre siden henholdsvis Preussen, Spania og Hessen-Kassel. De tre sistnevnte landene hadde i koalisjon med Storbritannia, Østerrike og Nederland, kjempet i den første koalisjonskrigen (1792-1797). Freden førte til at det revolusjonære Frankrike ble en stormakt i Europa.
Forhandlingene
Freden i Basel besto av tre separate avtaler. Frankrike var ved hver anledning representert ved François de Barthélemy.
Jo Nordskar
Jo Thorson Nordskar (født 1. april 1987) er en norsk terrengsyklist innen grenen rundbane og norgesmester i duathlon 2010. Nordskar sykler for Rune Høydahls terrengsykkellag Team United Bakeries.
Kevin Robertson
Kevin George Robertson (født 2. februar 1959 i Biloxi i Mississippi), amerikansk vannpolospiller som deltok i de olympiske leker 1984 i Los Angeles og 1988 i Seoul. Robertson vant en olympisk sølvmedalje i vannpolo under Sommer-OL 1984 i Los Angeles. Han var med på det amerikanske laget som kom på andreplass i vannpoloturneringen bak Jugoslavia. Jugoslavia vant finalegruppen som besto av fem lag med ni poeng, samme som USA men med bedre målforskjell. Kampen mellom USA og Jugoslavia ble uavgjort 5-5. Robertson spilte sju kamper og scoret tretten mål i OL-turneringen.
Signare
Signarer (entall: signare, fra portugisisk senhora) var kvinner på øya Gorée i Fransk Senegal - og tidligere da øya var portugisisk eller nederlandsk handelsstasjon - som var etterkommere av franskmenn og afrikanske kvinner på 1700- og 1800-tallet. De var også å finne i Saint-Louis lenger nord på kysten. De spilte en viss rolle i den transatlantiske slavehandelen. De var aldri selv slavinner.
Beskrivelse
Signarer tilhørte en et stykke på vei europeisert blandingsbefolkning på øya Gorée utenfor Fransk Senegal, avkom av franskmenn og afrikanske kvinner. Opprinnelig var de resultat av forbindelser mellom (fremfor alt israelittiske) portugisere med tilhørige av folkegruppene serer eller lébou på den senegalesiske Petite-Côte. Men begrepet fortsatte i fransk kolonitid. De franskmenn som tjenestegjorde i kolonien pleide ikke å bosette seg der, men vendte tilbake til Frankrike når deres tjenestetid var omme. Under sin tid i kolonien kunne de inngå en form for lokalt ekteskap med en signare. Dette ble tatt til etterretning (erkjent) med visse rettsvirkninger av stedlige katolske prester.
Den tidlige handel som de første signare tilrettela for, var mellom kongeriket Sine og portugiserne, og gjaldt særlig lær, bomullsstoffer, indigo, gull og krydder.
Signarekvinnene skulle få en viktig rolle i den transatlantiske slavehandelen, som hadde Gorée som en av sine utgangspunkter, og de beskjeftiget seg ofte med slavehandel og jordbruk, og kunne få i stand viktige forretningskontrakter for sine ektemenn. Ut av dette fikk de også mannens sosiale status. Da franskmannen returnerte til Frankrike, kunne signaren gifte seg med en afrikaner. Mange signarer ble lokale berømtheter, og de utgjør en viktig del av Gorées historie. De mest velkjente signarer var Anne Pépin og hennes brordatter Anna Colas Pépin.
Signarene i fransk Afrika hadde sine motstykker i portugisiske områder i de afrikanske og euroafrikanske forretningskvinner som ble kalt senora i Gambia og nhara i Portugisisk Guinea, og som hadde en lignende rolle som mellomledd mellon européere og afrikanere innen handel og uformelt diplomati fra 1600- til 1800-tallet. Blant de mest kjente nharas var Bibiana Vaz og Aurelia Correia. Også i engelskdominerte områder var det motstykker til disse kvinner; nevnes kan Fenda Lawrence, Betsy Heard, Mary Faber og Elizabeth Frazer.
Tanabi
Tanabi er en kommune i delstaten São Paulo i sørøstregionen av Brasil.
Chalcoplacis
Chalcoplacis er en slekt av biller som tilhører familiegruppen bladbiller (Chrysomelidae).
Utseende
Små til middelsstore (ofte ca. 5 millimeter), ovale, glatte bladbiller, gjerne metallisk fargede. Antennene er lange og tynne. Dekkvingene er litt bredere enn pronotum.
Levevis
Både larvene og de voksne (imago) er planteetere.
Utbredelse
Slekten er utbredt i Mellom- og Sør-Amerika.
Systematisk inndeling
Nomenklaturen for denne og noen beslektede slekter er ganske uklar
Albert Nasse
Albert F. «Al» Nasse (født 2. juli 1878, død 21. november 1910) var en amerikansk roer som deltok i OL 1904 i St. Louis.
Madison County (Tennessee)
Madison County er et fylke i den amerikanske delstaten Tennessee.
Albert Nasse
Nasse ble olympisk mester i roing under OL 1904 i St. Louis. Han vant firer uten styrmann sammen med Arthur Stockhoff, August Erker og George Dietz. Mannskapet representerte Century Boat Club, St. Louis
Kjell-Åke Andersson
Kjell-Åke Gunnar Andersson (født 7. juni 1949 i Malmö) er en svensk regissør, manusforfatter og filmfotograf.
Renee Chatterton
Renee Chatterton (født 21. august 1989) er en australsk roer som spesialiserer seg i åtter. Under Sommer-OL 2012 i London representerte hun landet sitt, der hun ble nummer 6.
Laila K. Kismul
Laila K. Kismul (født 26. august 1931, død 5. november 2014) var ansatt i Bergen filharmoniske orkester (Bergen Filharmoniske Orkester) i 40 år, og 22 av dem som institusjonens leder. I hennes tid som direktør gjennomgikk orkesteret en betydelig utvikling. I 1978 sto Grieghallen ferdig, og samme år tok Bergen Filharmoniske Orkester i bruk sitt nye konserthus. Kismul var svært engasjert i denne prosessen. I hennes periode ble orkesteret også sterkere internasjonalisert med et økende antall turneer til utlandet og flere utenlandske dirigenter og solister på podiet.
Kismuls utgangspunkt var ikke musikken, men billedkunst. Hun studerte ved Kunsthåndverkskolen og Studieatelieret i Bergen og ved Edinburgh College of Art. I 1954 ble hun ansatt i Harmonien som bokholder og kasserer. For sitt virke ble hun tildelt Musikkselskabet Harmoniens hederstegn og Kongens fortjenstmedalje i gull i 1996.
Laila K. Kismul ble administrativ leder i Musikkselskapet Harmonien i 1972. Hennes tittel var da forretningsfører, og fra 1981 var hun direktør. Da hun begynte i Harmonien i 1954 besto institusjonen av 56 musikere, tre administrativt ansatte og to deltidsansatte på teknisk side. Budsjettet lå den gang, i 1954, på ca. én million kroner.
Zapatas Bande
Zapatas Bande er en tysk stumfilm fra 1914, regissert av Urban Gad.
Handling
Historien følger et film-team som forsøker å spille inn en film om våpen og ranere, når en gruppe ekte ranere plutselig dukker opp.
Men skuespillerne blir snart feilaktig anklaget av politiet, for å ha stått bak det ekte ranet.
Stemt velar frikativ
En stemt velar frikativ er en konsonantlyd som forekommer i en rekke språk. Den uttales stemt, med tungeryggen presset mot ganeseilet (velar) og gjennom friksjon av utstrømmende luft (frikativ).
Stemte velare frikativer forekommer ikke i det norske språket. Eksempler på lyden i andre språk er:
I noen språk utgjør stemt velar frikativ og stemt uvular frikativ to allofoner innenfor samme fonem, avhengig av bl.a. dialekt og/eller lydens posisjon i forhold til andre lyder i samme ord.
Marion County (Tennessee)
Marion County er et fylke i den amerikanske delstaten Tennessee.
Birger Sivertsen
Birger Sivertsen (født 26. mai 1953) er en norsk forfatter bosatt i Trondheim. Med 25 utgitte bøker har han solgt over 250,000 eksemplarer i Norge. Han er også utgitt på svensk, dansk, engelsk, tysk og fransk.
I 2002 startet Sivertsen aksjonen «Gi oss jula tilbake!»
I 2005 skrev han sammen med sin kone Kristin Sivertsen tekstene til musikkalbumet Troll av det norske folk metal-bandet Lumsk. Samme år skrev Sivertsen også teksten til bandets singel Nidvisa.
Victoriafjorden
Victoriafjorden er en fjord som ligger i Nordøst-Grønland biosfærereservat, på nordøstkysten av Grønland.
Fjorden er 110 km lang, og utgjør den vestlige avgrensningen av halvøya Peary Land.
På hengende håret (TV-program)
På hengende håret er et norsk underholdningsprogram med Rita Westvik som gikk over tre lørdagskvelder sommeren 1988. Seriens tre program hadde titlene «Hvem er vi?» (14. mai), «Hvor går vi?» (28. mai) og «Hvem skal betale?» (11. juni). Popstjerner som Whitney Houston, George Harrison og Joni Mitchell ble intervjuet i programmene, mens Bjørn Eidsvåg var fast underholder.
Programmet handlet en del om ny teknologi, om computere og om kommunikasjon, men også om undring over nåtid og fremtid, om utfordringer og de menneskelige aspekter midt oppe i det hele.
Om programmet
Westvik uttalte at hun ønsket å provosere seerne med dette programkonseptet, og viste det ved at hun i første episode inviterte lederen for motorsykkelklubben Rabies (Bandidos) og en nonne i studio.
Tarryn Bright
Tarryn Bright (født 26. april 1983) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.
Handmade Films
Handmade Films var et britisk filmselskap som ble grunnlagt av tidligere Beatles-medlem George Harrison og hans forretningspartner Denis O'Brian i 1969, opprinnelig for å finansiere Monty Python-filmen Life of Brian etter at de opprinnelige finanskildene trakk seg.
De mest betydningsfulle filmene som selskapet produsert var:
Konfliktåret 1936
Dødsfall
…
Bermuda under Vinter-OL 1998
Bermuda under Vinter-OL 1998. Én mannlig sportsutøver fra Bermuda deltok i aking under Vinter-OL 1998 i Nagano i Japan. Bermuda, som deltok for tredje gang i et vinter-OL, vant ikke noen medaljer. Beste plassering var en 27.-plass i aking ener for menn.
Bambusa
Bambusa AS er et norsk konfeksjons-selskap fra Stavanger med adresse Kvitsøygata 19, 4014 Stavanger. Bambusa selger hovedsakelig sokker som er basert på dugnadssalg for idrettslag, skoleklasser og russ. Bambusa AS har vært hovedsponsor av Eliteserien i ishockey for kvinner siden 2021/22.
Grunnkretser i Buskerud
Grunnkretser i Buskerud er liste over grunnkretser i kommuner i Buskerud.
Mona Lisa (film)
Mona Lisa er en film fra 1986 som forteller historien om småkriminell som blir innviklet i det farlige livet til en luksusprostituert. Filmen har Bob Hoskins, Cathy Tyson, Michael Caine, Robbie Coltrane og Sammi Davis i de viktigste rollene.
Filmen er skrevet av Neil Jordan og David Leland, og ble regissert av Jordan. Den ble produsert George Harrison for hans selskap Handmade Films.
Handling
George, en gangster som nylig ble løslatt fra fengsel, får jobb i London av sin tidligere sjef, Denny Mortwell. Han begynner som sjåfør og livvakt for en prostituert ved navn Simone. Mortwell vil også at George skal samle informasjon om Simones velstående kunder for å drive utpressing av dem. Simone, som har jobbet hardt for å utvikle førsteklasses oppførsel og bedre klientell, misliker den uhyggelige og frittalende George. Men når George og Simone finner ut mer om hverandre, danner de et vennskap. George begynner å bli forelsket i henne. George samtykker i å risikere hans eget liv for å hjelpe Simone med å finne hennes tenåringsvenninne Cathy, som har forsvunnet. Simone frykter at Cathy blir misbrukt av hennes voldelige tidligere hallik, Anderson.
Om filmen
Filmen mottok positive kritikerreaksjoner da den ble utgitt i 1986. Den amerikanske filmkritikeren Roger Ebert skrev at de to hovedfigurene – horen og hennes sjåfør – «forholdene mellom de to figurene i filmen er interessant ettersom begge, av ulike grunner, har utviklet en stil som ikke avslører mye». Vincent Canby, som skrev for The New York Times, kalte filmen for «kitsj med klasse».
Priser og nominasjoner
I 1987 fikk Bob Hoskins prisen Golden Globe Award for beste skuespiller i et drama. Hoskins ble også nominert for Oscar som beste skuespiller i en hovedrolle, men vant ikke.
Marshall County (Tennessee)
Marshall County er et fylke i den amerikanske delstaten Tennessee.
Håkon Asdøl
Håkon Asdøl (født 10. januar 1998) er en norsk langrennsløper som representerer Idrettslaget Jardar.
Allerede som 18-åring flyttet han hjemmefra for å studere ved Norges Toppidrettsgymnas på Geilo, men debuterte ikke i verdenscupen før 18. mars 2023 med en 6.-plass på sprinten i Falun.
Tapiratiba
Tapiratiba er en kommune i delstaten São Paulo i sørøstregionen av Brasil.
Pingdingshan kullkraftverk
Pingdingshan kullkraftverk er et kullkraftverk i provinsen Henan i det nordlige Kina. Det har en installert produksjonskapasitet på 520 MW fordelt på 2 turbiner. Anlegget stod ferdig i 2006.
Kårsatjåkka
Kårsatjåkka (nordsamisk: Gorsačohkka) er et fjellmassiv med flere topper nordøst for Stora Sjöfallets nasjonalpark, mellom Kaitumjaure og Teusajaure i Gällivare kommune, svensk Lappland.
Den høyeste toppen ligger i østre del av massivet, og måler 1 703 meter over havet.
Hege Schøyen
Hege Schøyen (født 1957) er en norsk skuespiller, komiker og sanger. Hun har særlig vært aktiv på revyscenen, men har også hatt flere opptredener på TV.
Biografi
Hun tok utdannelse ved Norges Musikkhøyskole med sang som hovedfag. Etter utdannelsen arbeidet hun som korist til hun debuterte på scenen i stykket Med floss på katta i 1982 på Chat Noir. I 1984 hadde hun blitt lagt såpass merke til at hun ble portrettert i portrettserien Vær så god neste! på NRK-TV. Sitt store gjennombrudd fikk hun i 1986 med monologen Stælken Gundersen, på samme scene. På revyscenen har hun blant annet arbeidet med Vazelina Bilopphøggers, Dizzie Tunes, Sven Nordin, Nils Vogt, Øystein Sunde, Linn Skåber og Cecilie Steinmann Neess, og på TV med Øivind Blunck og Kjersti Holmen. Hun ble landskjent som den undrende, tyggegummityggende Bitten i TV-serien Blikkbåx som gikk på NRK på slutten av 1980-tallet og begynnelsen på 1990-tallet. Hege Schøyen dukket her opp annenhver uke og alternerte med Øivind Blunck i rollen som Reidar. Det ble utgitt både CD og video av denne serien. På 90-tallet var hun blant annet programleder i ungdomsprogrammet Midt i smørøyet.
Hun har også medvirket i noen filmer. Blant annet hadde hun hovedrollen i Suffløsen fra 1999. En rolle som innbrakte henne Filmkritikerprisen.
I 2003 var hun med i TV-programmet Hege & Holmen hvor hun spilte sammen med Kjersti Holmen og i 2006 var hun aktuell med teaterstykket På ville veier sammen med Nils Vogt og Sven Nordin. I 2011 spilte hun i Nattens umusikalske dronning sammen med Jan Martin Johnsen. Stykket var en komedie om Florence Foster Jenkins og ble satt opp på Chat Noir. I 2011 hadde hun hovedrollen i humorserien Sara & Selma på TV 2. Fra 2013 har hun hatt en rekke sceneopptredener sammen med Linn Skåber og Cecilie Steinmann Neess; Først med forestillingen Latter på Latter (også vist på NRK-TV) og fra 2018 med Tre elefanter i rommet.
Privatliv
Hege Schøyen er datter av møbelhandler Erik Schøyen (1931–2008) og fjernsyns- og filmregissør Eli Skolmen. Hun er niesen til Jon Skolmen og søster til skuespilleren Anne Ryg.
Hun giftet seg i 1991 med jazzmusikeren Arild Andersen. Sammen har de barna Jakob Schøyen Andersen og Line Schøyen Andersen.
Sportsåret 1889
Sportsåret 1889 er en oversikt over hendelser, resultater, fødte og avdøde personer med tilknytning til sport i 1889.
Hurtigløp på skøyter
De første verdensmesterskapene i hurtigløp på skøyter for herrer arrangeres på Museumplein i Amsterdam 8. – 10. januar. Mesterskapet har ikke offisiell status. 22 deltagere kom fra fire land. Det ble ikke kåret noen verdensmester da ingen vant tre distanser. De beste løperne var Aleksandr Pansjin fra Russland, Joe Donoghue fra USA og Klaas Pander fra Nederland.
Dødsfall
…
Maury County
Maury County er et fylke i den amerikanske delstaten Tennessee.
Malacotheria
Malacotheria er en slekt av biller som tilhører familiegruppen bladbiller (Chrysomelidae). Det er kjent 6 arter.
Utseende
Middelsstore (gjerne 6 - 7 millimeter), blanke, gulbrunlige bladbiller.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.
Utbredelse
Slekten er kjent fra New Britain, Fiji og Ny-Caledonia.
Rena kartonfabrikk
Rena kartonfabrikk ASA, ofte bare kalt Rena kartong og liknende, var en bedrift på Rena i Åmot kommune i Innlandet som drev med papir- og kartongproduksjon. Selskapet ble grunnlagt av Tollef Kilde 1. januar 1913 og nedlagt i 1998. Rena kartong hadde på det meste ca. 550 arbeidere.
Historikk
Bedriften drev sin virksomhet basert på tømmer fra østerdalsregionen. I 1916 startet produksjonen av kartong og i 1932 startet fabrikken, som den første i Norge, med produksjon av pappkasser.
Under andre verdenskrig i Norge ble fabrikken bombet, men bygd opp igjen i 1943. Under det meste av virksomheten hadde fabrikken økonomiske problemer som følge av hardt konkurranseutsatt marked. På grunn av forurensing har bedriften gjennom hele dens historie hatt pågang fra miljøvernorganisasjoner.
Fabrikken er nå revet og det er blitt bygget blokker på området. Noen renainger mener nok fortsatt at fabrikken burde vært ivaretatt og blitt brukt videre etter restaurering.
Fylkesvei 5166
Frem til 2019 hadde veien betegnelsen fylkesvei 169 (Hordaland).
McMinn County
McMinn County er et fylke i den amerikanske delstaten Tennessee.
Jingmen varmekraftverk
Jingmen varmekraftverk er et kombinert oljekraftverk og kullkraftverk i provinsen Hubei i det sentrale Kina. Det har en installert produksjonskapasitet på 1800 MW fordelt på 6 turbiner. Anlegget stod ferdig i 2007, men installasjonene startet allerede i 1979 med de første kokerne.
Sulette Damons
Sulette Damons (født 30. oktober 1989) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.
Hannah Vermeersch
Hannah Vermeersch (født 10. september 1992) er en australsk roer som spesialiserer seg i åtter. Under Sommer-OL 2012 i London representerte hun landet sitt, der hun ble nummer 6.
Ommata
Ommata er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, mer brunlige trebukker. Disse artene har forholdsvis tynt og mykt hudpanser, oversiden er uten påfallende hår. Antennene litt lengre enn kroppen, de ytre leddene er noe fortykkede, med noen lyse ledd nær spissen. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene, lengre enn bredt. Dekkvingene har er smale, bredest ved roten, gjerne litt innsnevrede i midten. Beina er lange og tynne med klubbeformede lår, leggene på bakbeina i spissen med en "flaskekost" av mørke hår.
Utbredelse
Slekten er utbredt i Mellom- og Sør-Amerika, fra Mexico i nord sør til det sørlige Brasil.
Systematisk inndeling
Slektslisten følger.
Innputt
Input er et engelsk ord som på norsk avhengig av kontekst blant annet kan oversettes til innputt, inngang, innmatning, inndata, innverdi, innspill, innsatsfaktor eller forutsetning.
Innputt kan vise til:
The Absentee
The Absentee er en amerikansk stumfilm fra 1915, regissert av Christy Cabanne.
Grotteedderkopper
Grotteedderkopper, Nesticidae, er en gruppe (familie) av edderkopper som tilhører undergruppen Entelegynae i gruppen Araneomorphae.
Utseende
Små til middelsstore (kroppslengde 1-5,5 mm), slanke, langbeinte edderkopper. De ligner på de langbeinte artene i familien Linyphiidae. Kroppen er ganske blank, gjerne lys med mørkere tegninger, ikke påfallende hårete. Hunnenes bakkropp er nesten kuleformet.
Levevis
Disse edderkoppene bygger nettene sine særlig i huler og under klippe-overheng, også i veiter eller lignende og i hulrom mellom steinene i urer. De kan også finnes i fuktige kjellere. Nettet er en uregelmessig samling av silketråder på kryss og tvers.
Utbredelse
Familien er utbredt i alle verdensdeler. Den har ganske mange arter i hulesystemer i Europa.
Your Girl and Mine
Your Girl and Mine er en amerikansk stumfilm fra 1914, regissert av Giles R. Warren.
Handling
En velstående arving gifter seg en mann med langt løsere moral enn henne. Kort tid etter bryllupsreisen begynner en kreditor å kreve betaling for reisene deres, og mannen insisterer på at hans nye velstående kone burde betale alle regningene deres.